CELEX: 32021D2292
Language: et
Date: 2021-04-30 00:00:00
Title: Nõukogu otsus (EL) 2021/2292, 30. aprill 2021, milles käsitletakse Euroopa Liidu nimel ettepaneku esitamist seoses täitevorgani otsusega liidu liikmesuse muutusi kajastavate ajakohastuste tegemise metoodika kohta, pidades silmas piiriülese õhusaaste kauglevi konventsiooni täitevorgani 41. istungit, ja kõnealusel istungil liidu nimel võetavat seisukohta

22.12.2021   
               
               
                  ET
               
               
                  Euroopa Liidu Teataja
               
               
                  L 458/512
               
            
         NÕUKOGU OTSUS (EL) 2021/2292,
         30. aprill 2021,
         milles käsitletakse Euroopa Liidu nimel ettepaneku esitamist seoses täitevorgani otsusega liidu liikmesuse muutusi kajastavate ajakohastuste tegemise metoodika kohta, pidades silmas piiriülese õhusaaste kauglevi konventsiooni täitevorgani 41. istungit, ja kõnealusel istungil liidu nimel võetavat seisukohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 192 lõiget 1 koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Piiriülese õhusaaste kauglevi konventsiooni 1999. aasta protokoll hapestumise, eutrofeerumise ja troposfääriosooni vähendamise kohta, nagu seda on muudetud 4. mail 2012. aastal (edaspidi „muudetud Göteborgi protokoll“), kiitis liit heaks nõukogu otsusega (EL) 2017/1757 (1) ning muudetud protokoll jõustus 7. oktoobril 2019.
                  
               
                     (2)
                  
                  
                     Piiriülese õhusaaste kauglevi konventsiooni (edaspidi „konventsioon“) täitevorgani 36. istungil kutsusid konventsiooniosalised liitu ja selle liikmesriike üles esitama metoodika esialgse Göteborgi protokolli (vastu võetud 1999. aastal) II lisa tabelis 1 esitatud liidu heitkoguste ülemmäärade kohandamiseks, et võtta arvesse muutusi liidu liikmesuses.
                  
               
                     (3)
                  
                  
                     Liidu ja selle liikmesriikide otsuse ettepanek võeti vastu konventsiooni täitevorgani 37. istungil täitevorgani otsusega 2017/3.
                  
               
                     (4)
                  
                  
                     Metoodika, mille abil ajakohastatakse muudetud Göteborgi protokolli II lisa tabelites 2–6 sätestatud liidu näitajaid ning mis põhineb täielikult matemaatilisel arvutusel, mis kasutab üksnes teavet, mis on juba sätestatud tabelites, et võtta arvesse muutusi liidu liikmesuses, on vajalik selleks, et need muutused oleksid nõuetekohaselt kajastatud, pidades silmas vajadust läbi viia vastavuskontroll muudetud Göteborgi protokollist tulenevate kohustuste täitmise kohta liidu poolt. See ei hõlma riiklike heitkoguste ülemmäärade või heitkoguste vähendamise kohustuste kohandamist muudetud Göteborgi protokolli II lisa tabelites.
                  
               
                     (5)
                  
                  
                     Kui konventsiooni täitevorgan on ajakohastamismetoodika vastu võtnud, peaks komisjon esitama liidu nimel Ühinenud Rahvaste Organisatsiooni Euroopa Majanduskomisjoni täitevsekretärile selle metoodika rakendamiseks vajalikud ajakohastused, et võtta arvesse muutusi liidu liikmesuses pärast muudetud Göteborgi protokolli vastuvõtmist. Komisjon peaks esitama ka kõik ajakohastused, mis tuleb teha juhul, kui liidu liikmesus peaks edaspidi muutuma.
                  
               
                     (6)
                  
                  
                     On asjakohane määrata kindlaks liidu nimel konventsiooni täitevorganis võetav seisukoht, kuna täitevorgani otsus on liidule siduv,
                  
               ON VASTU VÕTNUD KÄESOLEVA OTSUSE:
         
            Artikkel 1
            
               1.   Konventsiooni täitevorgani 41. istungil taotleb liit eesmärki määrata kindlaks metoodika, mis võimaldab ajakohastada Euroopa Liidu heitkoguste lähtetasemeid ja heitkoguste vähendamise kohustusi, mis on esitatud muudetud Göteborgi protokolli II lisa tabelites 2–6, ning mis põhineb täielikult matemaatilisel arvutusel, mis kasutab üksnes teavet, mis on juba sätestatud tabelites, et kõnealustes tabelites esitatud liidu näitajad kajastaksid pärast liidu liikmesuse muutumist õigesti liikmesriikide heitkoguste lähtetasemete ja heitkoguste vähendamise kohustuste summat.
            
            
               2.   Pidades silmas konventsiooni täitevorgani 41. istungit ja selleks, et saavutada lõikes 1 sätestatud eesmärk, esitab liit nõutava metoodika kohta ettepaneku (2).
            
            
               3.   Komisjon edastab selle ettepaneku Euroopa Liidu nimel konventsiooni sekretariaadile.
            
         
         
            Artikkel 2
            
               1.   Liit võib toetada teiste konventsiooniosaliste esitatud muudatusettepanekuid, tingimusel et need aitavad saavutada liidu eesmärke, mis on sätestatud artiklis 1.
            
            
               2.   Kui teised konventsiooniosalised teevad ettepaneku kasutada täitevorgani otsuse õigusliku alusena Göteborgi protokolli artikli 13 lõiget 2, võib liit selle ettepanekuga nõustuda ja alustada asjaomaseid läbirääkimisi.
            
            
               3.   Kui teised konventsiooniosalised taotlevad, et liidu ajakohastatud väärtuste esitamise menetlus ühtlustataks Göteborgi protokolli artikli 13 lõigetes 4 ja 5 sätestatud menetlusega, võib liit teha ettepaneku lihtsustatud menetluseks.
            
         
         
            Artikkel 3
            Olenevalt olukorra arengust konventsiooni täitevorgani 41. istungil võivad liidu esindajad liikmesriikidega kohapeal koordinatsioonikohtumistel konsulteerides kokku leppida artiklites 1 ja 2 sätestatud seisukoha täpsustamises ilma nõukogu täiendava otsuseta.
         
         
            Artikkel 4
            Kui konventsiooni täitevorgan on artikli 1 lõikes 1 osutatud ajakohastuste tegemise metoodika vastu võtnud, esitab komisjon liidu nimel vajalikud ajakohastused selle metoodika rakendamiseks.
         
         
            Artikkel 5
            Käesolev otsus jõustub selle vastuvõtmise päeval.
         
         
            Brüssel, 30. aprill 2021
            
               
                  Nõukogu nimel
               
               
                  eesistuja
               
               A. P. ZACARIAS
            
         
         
            (1)  Nõukogu 17. juuli 2017. aasta otsus (EL) 2017/1757, mis käsitleb 1979. aasta piiriülese õhusaaste kauglevi konventsiooni 1999. aasta protokolli (hapestumise, eutrofeerumise ja troposfääriosooni vähendamise kohta) muutmise Euroopa Liidu nimel heakskiitmist (ELT L 248, 27.9.2017, lk 3).
         
            (2)  Vt dokument ST 7683/21 veebilehel http://register.consilium.europa.eu.